CELEX: 32012D0191
Language: da
Date: 2012-04-10 00:00:00
Title: 2012/191/EU: Kommissionens gennemførelsesafgørelse af 10. april 2012 om medlemsstaternes forlængelse af midlertidige godkendelser af de nye aktivstoffer amisulbrom, chlorantraniliprol, meptyldinocap, pinoxaden, sølvthiosulphat og tembotrion (meddelt under nummer C(2012) 2259)  EØS-relevant tekst

12.4.2012   
            
            
               DA
            
            
               Den Europæiske Unions Tidende
            
            
               L 102/15
            
         KOMMISSIONENS GENNEMFØRELSESAFGØRELSE
   af 10. april 2012
   om medlemsstaternes forlængelse af midlertidige godkendelser af de nye aktivstoffer amisulbrom, chlorantraniliprol, meptyldinocap, pinoxaden, sølvthiosulphat og tembotrion
   (meddelt under nummer C(2012) 2259)
   (EØS-relevant tekst)
   (2012/191/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 8, stk. 1, fjerde afsnit,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (2), særlig artikel 80, stk. 1, litra a), og
   ud fra følgende betragtninger:
   
               (1)
            
            
               I henhold til artikel 80, stk. 1, litra a), i forordning (EF) nr. 1107/2009 finder direktiv 91/414/EØF fortsat anvendelse på aktivstoffer, for hvilke der er truffet en afgørelse i overensstemmelse med artikel 6, stk. 3, i direktiv 91/414/EØF inden den 14. juni 2011.
            
         
               (2)
            
            
               Det Forenede Kongerige modtog i marts 2006 en ansøgning i henhold til artikel 6, stk. 2, i direktiv 91/414/EØF fra Nissan Chemical Europe SARL om optagelse af aktivstoffet amisulbrom i bilag I til direktiv 91/414/EØF. Ved Kommissionens beslutning 2007/669/EF (3) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (3)
            
            
               Irland modtog i februar 2007 en ansøgning i henhold til artikel 6, stk. 2, i direktiv 91/414/EØF fra DuPont International Operations SARL om optagelse af aktivstoffet chlorantraniliprol i bilag I til direktiv 91/414/EØF. Ved Kommissionens beslutning 2007/560/EF (4) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (4)
            
            
               Det Forenede Kongerige modtog i august 2005 en ansøgning i henhold til artikel 6, stk. 2, i direktiv 91/414/EØF fra Dow Agrosciences om optagelse af aktivstoffet meptyldinocap i bilag I til direktiv 91/414/EØF. Ved Kommissionens beslutning 2006/589/EF (5) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (5)
            
            
               Det Forenede Kongerige modtog i marts 2004 en ansøgning i henhold til artikel 6, stk. 2, i direktiv 91/414/EØF fra Syngenta Ltd om optagelse af aktivstoffet pinoxaden i bilag I til direktiv 91/414/EØF. Ved Kommissionens beslutning 2005/459/EF (6) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (6)
            
            
               Nederlandene modtog i januar 2003 en ansøgning i henhold til artikel 6, stk. 2, i direktiv 91/414/EØF fra Enhold B.V. om optagelse af aktivstoffet sølvthiosulphat i bilag I til direktiv 91/414/EØF. Ved Kommissionens beslutning 2003/850/EF (7) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (7)
            
            
               Østrig modtog i november 2005 en ansøgning i henhold til artikel 6, stk. 2, i direktiv 91/414/EØF fra Bayer CropScience AG om optagelse af aktivstoffet tembotrion i bilag I til direktiv 91/414/EØF. Ved Kommissionens beslutning 2006/586/EF (8) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (8)
            
            
               Bekræftelsen af, at dossiererne er fuldstændige, er en forudsætning for, at der kan foretages en grundig behandling af dem, og for, at medlemsstaterne foreløbigt kan godkende plantebeskyttelsesmidler, der indeholder de pågældende aktivstoffer, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af aktivstofferne og plantebeskyttelsesmidlerne ud fra direktivets krav, opfyldes.
            
         
               (9)
            
            
               Disse aktivstoffers virkninger på menneskers sundhed og miljøet er blevet vurderet i henhold til bestemmelserne i artikel 6, stk. 2 og 4, i direktiv 91/414/EØF for de anvendelsesformål, som ansøgerne har foreslået. De rapporterende medlemsstater forelagde udkastene til vurderingsrapporter for Kommissionen hhv. den 15. juli 2008 (amisulbrom), den 11. februar 2009 (chlorantraniliprol), den 25. oktober 2006 (meptyldinocap), den 30. november 2005 (pinoxaden), den 9. november 2005 (sølvthiosulphat) og den 2. februar 2007 (tembotrion).
            
         
               (10)
            
            
               Efter at de rapporterende medlemsstater forelagde udkastene til vurderingsrapporter, har det været nødvendigt at anmode ansøgerne om yderligere oplysninger og at lade de rapporterende medlemsstater undersøge disse oplysninger og forelægge deres vurderinger. Gennemgangen af dossiererne fortsætter derfor, og det vil ikke være muligt at afslutte evalueringen af dem inden for den periode, der er fastsat i direktiv 91/414/EØF, sammenholdt med Kommissionens beslutning 2010/353/EU (9) (amisulbrom, chlorantraniliprol, meptyldinocap og pinoxaden) og Kommissionens beslutning 2010/149/EU (10) (sølvthiosulphat og tembotrion).
            
         
               (11)
            
            
               Da den hidtidige evaluering ikke har afdækket forhold, der giver anledning til umiddelbar bekymring, bør medlemsstaterne kunne forlænge de midlertidige godkendelser af plantebeskyttelsesmidler, der indeholder de pågældende aktivstoffer, med 24 måneder i overensstemmelse med artikel 8 i direktiv 91/414/EØF, så undersøgelsen af dossiererne kan fortsætte. Det forventes, at evalueringen og beslutningstagningen med hensyn til en eventuel afgørelse om godkendelse i overensstemmelse med artikel 13, stk. 2, i forordning (EF) nr. 1107/2009, for så vidt angår amisulbrom, chlorantraniliprol, meptyldinocap, pinoxaden, sølvthiosulphat og tembotrion, vil kunne afsluttes i løbet af 24 måneder.
            
         
               (12)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Medlemsstaterne kan forlænge midlertidige godkendelser for plantebeskyttelsesmidler, der indeholder amisulbrom, chlorantraniliprol, meptyldinocap, pinoxaden, sølvthiosulphat eller tembotrion med en periode, der udløber senest den 31. maj 2014.
   Artikel 2
   Denne afgørelse udløber den 31. maj 2014.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 10. april 2012.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 230 af 19.8.1991, s. 1.
   
      (2)  EUT L 309 af 24.11.2009, s. 1.
   
      (3)  EUT L 274 af 18.10.2007, s. 15.
   
      (4)  EUT L 213 af 15.8.2007, s. 29.
   
      (5)  EUT L 240 af 2.9.2006, s. 9.
   
      (6)  EUT L 160 af 23.6.2005, s. 32.
   
      (7)  EUT L 322 af 9.12.2003, s. 28.
   
      (8)  EUT L 236 af 31.8.2006, s. 31.
   
      (9)  EUT L 160 af 26.6.2010, s. 26.
   
      (10)  EUT L 60 af 10.3.2010, s. 24.